
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Okresný súd Spišská Nová Ves 4T/20/2026 7626010108 06. 03. 2026 JUDr. Petra Pavlisová ECLI:SK:OSSN:2026:7626010108.2
TRESTNÝ ROZKAZ V MENE SLOVENSKEJ REPUBLIKY Okresný súd Spišská Nová Ves, samosudkyňou JUDr. Petrou Pavlisovou, podľa § 353 ods. 1 Tr. poriadku, dňa 06. marca 2026, takto rozhodol: Obvinený: A. B.,
nar. XX.XX.XXXX v C., okres D. E. F., trvale bytom G. XXX, H. D. E. F.
uznáva
sa
za
vinného, že
v školskom roku 2024/2025 v obci Bystrany, okres D. E. F., ako otec školopovinných detí mal. A. B., nar. XX.XX.XXXX a mal. A. B., nar. XX.XX.XXXX, zanedbával starostlivosť o ich výchovu a povinnú školskú dochádzku v dôsledku čoho mal. A. B. nar. XX.XX.XXXX, žiačka I.A triedy Základnej školy G. I. 13 v období od 24.10.2024 do 20.06.2025 bezdôvodne vymeškala 212 neospravedlnených vyučovacích hodín a mal. A. B., nar. XX.XX.XXXX, žiak I.D triedy Základnej školy G. I. 13 v období od 10.09.2024 do 19.06.2025 bezdôvodne vymeškal 228 neospravedlnených vyučovacích hodín, a tak konal, hoci bol na záškoláctvo maloletých detí školou opakovane upozorňovaný, pričom takýmto konaním vytvoril u maloletých detí nebezpečenstvo, že nenadobudnú návyky smerujúce k živeniu sa svojou poctivou prácou, ale naopak, osvoja si škodlivé návyky, sklony a záujmy,
teda - vydal z nedbanlivosti osoby mladšie ako osemnásť rokov nebezpečenstvu spustnutia tým, že im umožnil viesť záhaľčivý život a čin spáchal závažnejším spôsobom konania - po dlhší čas č í m
s p á ch a l
- prečin ohrozovania mravnej výchovy mládeže podľa § 211 odsek 1 písmeno b/, odsek 3 písmeno a/ Trestného zákona s poukazom na ustanovenie § 138 písm. b/ Trestného zákona
za
to
mu
ukladá
Podľa § 211 ods. 3 Tr. zákona s použitím § 36 písm. l/ Tr. zákona, § 38 ods. 2 Tr. zákona trest odňatia slobody v trvaní 6 (šesť) mesiacov. Podľa § 49 ods. 1 písm. a/ Tr. zákona mu výkon trestu podmienečne odkladá. Podľa § 50 ods. 1 Tr. zákona mu určuje skúšobnú dobu v trvaní 12 (dvanásť) mesiacov. Poučenie: Proti tomuto trestnému rozkazu môže podať obvinený a osoby, ktoré sú oprávnené podať v jeho prospech odvolanie, ako aj prokurátor odpor do 8 (osem) dní od jeho doručenia na Okresný súd Spišská Nová Ves. Ak proti trestnému rozkazu bol v lehote podaný odpor, samosudca rozhodne podľa § 241 ods. 1 písm. j/ o prijatí obžaloby a nariadi vo veci hlavné pojednávanie. Prednesením obžaloby prokurátorom na hlavnom pojednávaní sa trestný rozkaz ruší. Ak sa v určenej lehote nepodá odpor, trestný rozkaz sa inak stane právoplatným a vykonateľným. Pri výroku o náhrade škody, ktorým bola priznaná náhrada škody, môže poškodený podať odpor; ak poškodený podal odpor, trestný rozkaz sa ruší vo výroku o náhrade škody. Samosudca odkáže uznesením poškodeného na civilný proces, prípadne na konanie pred iným príslušným orgánom. Rovnako sa postupuje aj vtedy, ak odpor proti výroku o náhrade škody podá iná oprávnená osoba. Obvinený a osoby, ktoré sú oprávnené podať v prospech obvineného odvolanie, poškodený, zúčastnená osoba, ako aj prokurátor sa môžu výslovným vyhlásením vzdať práva podať odpor a okrem poškodeného môžu výslovným vyhlásením vziať podaný odpor späť, a to až do vtedy, kým prokurátor neprednesie na hlavnom pojednávaní obžalobu. Osoba, ktorá je oprávnená podať v prospech obvineného odvolanie, môže vziať podaný odpor späť len s jeho výslovným súhlasom.

Zdroj: KAUZIS.SK – https://www.kauzis.sk/judikatura/r/ECLI:SK:OSSN:2026:7626010108.2 (dáta aktuálne k 12. 11. 2026). Záväzné je znenie zverejnené súdom.




